CELEX: 62011TN0033
Language: hu
Date: 2011-01-24 00:00:00
Title: T-33/11. sz. ügy: 2011. január 24-én benyújtott kereset — Peeters Landbouwmachines kontra OHIM — Fors MW (BIGAB)

12.3.2011   
            
            
               HU
            
            
               Az Európai Unió Hivatalos Lapja
            
            
               C 80/24
            
         2011. január 24-én benyújtott kereset — Peeters Landbouwmachines kontra OHIM — Fors MW (BIGAB)
   (T-33/11. sz. ügy)
   2011/C 80/47
   A keresetlevél nyelve: angol
   
      Felek
   
   
      Felperes: Peeters Landbouwmachines BV (Etten-Leur, Hollandia) (képviselő: P.N.A.M. Claassen ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Másik fél a fellebbezési tanács előtti eljárásban: AS Fors MW (Saue, Észt Köztársaság)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2010. november 4-i, az R 210/2010-1. sz. ügyben hozott határozatát;
            
         
               —
            
            
               a Törvényszék kötelezze az alperest a törlési kérelemmel érintett közösségi védjegy törlésére, vagy kötelezze az alperest a törlési kérelemmel érintett közösségi védjegy törlésére a 7. osztály tekintetében;
            
         
               —
            
            
               a Törvényszék az alperest kötelezze a költségek viselésére
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: A „BIGAB” szóvédjegy a 6., 7. és 12. osztályba tartozó áruk tekintetében — 4363842. sz. közösségi védjegy.
   
      A közösségi védjegy jogosultja: A fellebbezési tanács előtti eljárásban részt vevő másik fél.
   
      A közösségi védjegy törlését kérelmező fél: A felperes.
   
      A törlési kérelem alapja: A törlést kérelmező fél kérelmét a 207/2009/EK rendelet 8. cikkének (4) bekezdésével együttesen értelmezett 52. cikke (1) bekezdése b) pontjában és 53. cikke (1) bekezdésének b) pontjában foglalt feltétlen és viszonylagos törlési okokra alapítja.
   
      A törlési osztály határozata: A törlési osztály a törlési kérelmet teljes egészében elutasította.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A fellebbező az állítja, hogy a fellebbezési tanács tévesen ítélte meg a rosszhiszeműséget és nem ismerte fel az összehasonlított védjegyekkel megjelölt áruk közötti hasonlóság jelentőségét.